కేరళకు తుఫాన్లు చాలా అరుదుఓఖీ తాకకపోయినా తీవ్ర విలయంభారత వాతావరణ శాఖ ముందుగా హెచ్చరించలేదని కేరళ ఆరోపణలువిశాఖపట్నం, డిసెంబరు 3(ఆంధ్రజ్యోతి): వ్యవసాయ రంగానికి ఊతమిచ్చే నైరుతి రుతుపవనాలు తొలుత కేరళలోనే ప్రవేశిస్తాయి. అటువంటి ఈ రాష్ట్రానికి తుఫాన్లు మాత్రం అరుదుగా వస్తుంటాయి. గడిచిన వందేళ్లలో కేవలం మూడు తుఫాన్లు మాత్రమే కేరళను తాకడం విశేషం. ఇక్కడ నైరుతి సీజన్లో అప్పుడప్పుడు, ఈశాన్య రుతుపవనాల సీజన్లో భారీ నుంచి అతి భారీవర్షాలు కురుస్తుంటాయి తప్ప తుఫాన్లు ఏర్పడటం ఎప్పుడో గానీ జరగదు. తాజాగా ఓఖీ తుఫాను కేరళను తాకకపోయినా సమీపం నుంచి వెళ్లి తీవ్ర విలయం సృష్టించింది. తుఫాన్లు అనగానే ముందుగా గుర్తొచ్చేది తూర్పు తీరంలోని ఏపీ, ఒడిశా, పశ్చిమబెంగాల్, తమిళనాడు రాష్ట్రాలే. తూర్పుతీరంతో పోల్చితే పశ్చిమ తీరంలో తుఫాన్లు చాలా తక్కువగా సంభవిస్తుంటాయి. భారత వాతావరణశాఖ పరిశోధనా విభాగం నివేదిక ప్రకారం 1891 నుంచి 2002 వరకు కేవలం మూడు తుఫాన్లు మాత్రమే కేరళను తాకినట్లు వెల్లడవుతోంది. నైరుతి రుతుపవనాలు కేరళలో ప్రవేశించినా సమయంలో అరేబియా సముద్రంలో తుఫాన్లు ఏర్పడినా అవి ఓమన్ తీరం దిశగా పయనిస్తాయి. అంతకు మించితే గుజరాత్ తీరం దిశగా వెళతాయి తప్ప కేరళను తాకే అవకాశం ఉండదు. ఎప్పుడైనా బంగాళాఖాతంలో తుఫాన్లు ఏర్పడి తమిళనాడు వద్ద తీరం దాటితే బలహీనపడి కేరళ మీదుగా అరేబియా సముద్రంలో ప్రవేశించి తిరిగి అక్కడ బలపడతాయి. లేదా శ్రీలంక సమీపంలో తుఫాన్ తీరం దాటితే కేమరూన్ మీదుగా కేరళను తాకేందుకు అవకాశాలు కూడా తక్కువగానే ఉంటాయని నిపుణులు వ్యాఖ్యానిస్తున్నారు. గడచిన వందేళ్లలో కేరళను తాకిన మూడు తుఫాన్లు ఇలాగే వచ్చాయా అనే దానిపై పాత రికార్డులు పరిశీలన చేయాలని అంటున్నారు. ఈ రాష్ట్రానికి తుఫాన్ల తీవ్రత తక్కువ కాబట్టి తీరప్రాంతం ఎక్కువగా ఉన్నా తిరువనంతపురంలో వాతావరణ కేంద్రం ఉంది గానీ తుఫాన్ హెచ్చరిక కేంద్రం లేదని వాతావరణ నిపుణుడు ఆర్.మురళీకృష్ణ తెలిపారు. కొచ్చిన్లో రాడార్ కేంద్రం ఉందని గుర్తుచేశారు. నైరుతి రుతుపవనాల సీజన్లో కుంభవృష్టి వర్షాలు కురుస్తాయి తప్ప తుఫాన్ల బీభత్సం ఉండదన్నారు. ఓఖీ విషయంలో బంగాళాఖాతం నుంచి అరేబియా వైపుగా తుఫాన్ పయనించే క్రమంలో తీవ్రమైన పెనుగాలులు వీచి తీవ్రనష్టం సంభవించి ఉంటుందని ఆయన అభిప్రాయం వ్యక్తం చేశారు.తుఫాను హెచ్చరికలపై ఆరోపణలు నవంబరు, డిసెంబరు నెలల్లో కేరళకు పర్యాటకులు, అయ్యప్ప భక్తుల తాకిడి ఎక్కువ. ఈ సమయంలో కేరళకు అతి సమీపంలో పయనించిన ఓఖీ తుఫాన్ ప్రభావంతో అనేక ప్రాంతాలు తీవ్ర విలయానికి గురయ్యాయని నిపుణులు తెలిపారు. ఇది దాదాపు రోజంతా కేరళకు సమీపంగానే పయనించడంతో పెనుగాలులతో కుంభవృష్టి కురిసింది. తుఫాన్ ప్రభావం తీవ్రంగా ఉంటుందని వాతావరణ శాఖ ముందుగా హెచ్చరించలేదని కేరళ ప్రభుత్వంలో కొందరు ఆరోపిస్తున్నారు. అయితే వాయుగుండం శ్రీలంకను దాటే క్రమంలోనే తమిళనాడు, కేరళ ప్రభుత్వాలను అప్రమత్తం చేస్తూ నవంబరు 29నుంచే హెచ్చరిక బులెటిన్లు జారీ చేసిందని భారత వాతావరణ శాఖ అధికారి ఒకరు తెలిపారు. తుఫాన్ ఎదుర్కొనే క్రమంలో అంతగా అప్రమత్తంగా లేకపోవడంతో కేరళలో తీవ్ర విధ్వంసం ఏర్పడింది.
keralaku tuphaanlu chala aruduokhi takakapoyina teevra vilayambhaarata vaataavarana saakha mundugaa hecharinchaledani kerala aaropanaluvisaakhapatnam, disembaru 3(aandhrajyoti): vyavasaaya rangaaniki ootamichhe nairuti ruthupavanaalu toluta keralalone pravesistaayi. atuvanti ee rashtraniki tuphaanlu maatram arudugaa vastuntaayi. gadichina vandellalo kevalam moodu tuphaanlu matrame keralanu taakadam visesham. ikkada nairuti seejanlo appudappudu, eesaanya ruthupavanaala seejanlo bhari nunchi athi bhaariivarshaalu kurustuntaayi tappa tuphaanlu erpadatam eppudo gaanee jaragadu. taajaagaa okhee tuphaanu keralanu takakapoyina sameepam nunchi velli teevra vilayam srushtinchindi. tuphaanlu anagaane mundugaa gurtochedi thoorpu teeramloni apy, odisa, paschimabengal, tamilanadu rashtrale. thoorputheeramtho polchithe paschima teeramlo tuphaanlu chala takkuvagaa sambhavistuntaayi. bhaarata vaataavaranasaakha parisodhanaa vibhagam nivedika prakaaram 1891 nunchi 2002 varaku kevalam moodu tuphaanlu matrame keralanu taakinatlu velladavutondi. nairuti ruthupavanaalu keralalo pravesinchinaa samayamlo arabia samudramlo tuphaanlu erpadina avi oman teeram disagaa payanistaayi. antaku minchithe gujarat teeram disagaa velataayi tappa keralanu taake avakaasam undadu. eppudaina bangaalaakhaatamlo tuphaanlu erpadi tamilanadu vadda teeram daatithe balaheenapadi kerala meedugaa arabia samudramlo pravesinchi tirigi akkada balapadataayi. leda srilanka sameepamlo tufan teeram daatithe kemaroon meedugaa keralanu taakenduku avakaasaalu kuudaa takkuvagaane untaayani nipunulu vyaakhyaanistunnaara. gadachina vandellalo keralanu taakina moodu tuphaanlu ilaage vachaya ane daanipai paata rikaardulu pariseelana cheyalani antunnaru. ee rashtraniki tufanla teevrata takkuva kabatti teerapraantam ekkuvagaa unna tiruvanantapuramlo vaataavarana kendram undi gaanee tufan hecharika kendram ledani vaataavarana nipunudu ar.muralikrishna telipaaru. kochinlo radar kendram undani gurtuchesaaru. nairuti ruthupavanaala seejanlo kumbhavrushti varshaalu kurustaayi tappa tufanla beebhatsam undadannaru. okhee vishayamlo bangaalaakhaatam nunchi arabia vaipugaa tufan payaninche kramamlo teevramaina penugaalulu veechi teevranashtam sambhavinchi untundani aayana abhiprayam vyaktam chesaru.tuphaanu hecharikalapai aaropanalu navambaru, disembaru nelallo keralaku paryaatakulu, ayyappa bhaktula taakidi ekkuva. ee samayamlo keralaku athi sameepamlo payaninchina okhee tufan prabhaavamtho aneka praantaalu teevra vilayaaniki gurayyayani nipunulu telipaaru. idhi daadaapu rojanta keralaku sameepangaane payaninchadamtho penugaalulatoe kumbhavrushti kurisindi. tufan prabhaavam teevramgaa untundani vaataavarana saakha mundugaa hecharinchaledani kerala prabhutvamlo kondaru aaropistunnaaru. ayithe vaayugundam srilankanu daate kramamlone tamilanadu, kerala prabhutvaalanu apramattam chestu navambaru 29nunche hecharika buletinlu jaarii chesindani bhaarata vaataavarana saakha adhikari okaru telipaaru. tufan edurkone kramamlo antagaa apramattamgaa lekapovadamto keralalo teevra vidhvamsam erpadindi.